|  |
| --- |
| **ידע נוסף למדריך (ניתן להעברה בקבוצות חזקות במיוחד / חט"ב)**  להלן סעיפי החוק הנוגעים לתקיפה – שהיא עבירת האלימות הפיסית הבסיסית. חשוב שהתלמידים יבינו, שלסעיפי התקיפה מתווספים סעיפים נוספים, חמורים יותר, ברגע שיש לתקיפה תוצאות של פציעה או פגיעה ברכוש.  סימן ח': תקיפה  378.   תקיפה - מהי  "המכה אדם, נוגע בו, דוחפו או מפעיל על גופו כוח בדרך אחרת, במישרין או בעקיפין, בלא הסכמתו או בהסכמתו שהושגה בתרמית - הרי זו תקיפה; ולענין זה, הפעלת כוח - לרבות הפעלת חום, אור, חשמל, גז, ריח או כל דבר או חומר אחר, אם הפעילו אותם במידה שיש בה כדי לגרום נזק או אי-נוחות. "  **הסבר: זאת מתוך הרצון לשמור על זכותו של האדם לשלמות גופו.**  379.   דין תקיפה סתם  "התוקף שלא כדין את חברו, דינו - מאסר שנתיים, והוא אם לא נקבע בחוק זה עונש אחר לעבירה זו מחמת נסיבותיה."  **הסבר: תקיפה – גם אם לא נגרם נזק לדוגמא יריקה, זריקת חול / אבנים – מאסר שנתיים**.  380.   תקיפה הגורמת חבלה ממשית  "התוקף חברו וגורם לו בכך חבלה של ממש, דינו - מאסר שלוש שנים. "  **הסבר: התייחסות חמורה יותר – סימן אדום, שטפי דם וכו'**  381.   תקיפות שונות  א.   העושה אחת מאלה דינו - מאסר שלוש שנים:  1.   תוקף חברו כדי לבצע פשע;  2.   תוקף חברו כדי לגנוב דבר;  3.   תוקף חברו כדי להתנגד למעצר או ללכידה כדין, שלו עצמו או של זולתו, בשל כל עבירה, או למנוע לכידה או מעצר כאמור;  ב.   התוקף עובד הציבור... ... דינו - מאסר חמש שנים.  **הסבר: תקיפה בשילוב פשע אחר ותקיפת עובד ציבור עונשן חמור יותר**  382.   תקיפות בנסיבות מחמירות  א.   נעברה עבירה לפי סעיפים 379, 380 או 381, כשהיו נוכחים שניים או יותר שחברו יחד לביצוע המעשה... דינו של כל אחד מהם - כפל העונש הקבוע לעבירה.  **הסבר: תקיפה ע"י חבורה חמורה יותר ועונשה כפול משל תקיפה ע"י יחיד.** |